سان سيلويڊور

سان سيلويڊور (انگريزي: San Salvador؛ اسپيني: san salβaˈðoɾ]) ايل سيلويڊور جو گاديءَ جو هنڌ ۽ سڀ کان وڏو شهر ۽ ان اي نالي سان ڊپارٽمينٽ آهي. اهو ملڪ جو سڀ کان وڏو شهري مجموعو آهي، جيڪو ملڪ جي سياسي، ثقافتي، تعليمي ۽ مالي مرڪز طور ڪم ڪري ٿو.     سان سيلويڊور جي ميونسپلٽي ۾ 2024ع تائين 5,25,990 ماڻهو رهندا هئا. سان سيلويڊور جو ميٽروپوليٽن علائقو، جيڪو گاديءَ جو هنڌ ۽ ان جي 13 ميونسپلٽيز تي مشتمل آهي، جي آبادي 24,04,097 آهي. سان سيلويڊور جي شهري علائقي جي آبادي 16,00,000 ماڻھن تي مشتمل آهي.Demographia World Urban Areas 17th Annual Edition: 202106

هي شهر ايل سلواڊور جي وزارتن جي ڪائونسل، ايل سلواڊور جي قانون ساز اسيمبلي، ايل سلواڊور جي سپريم ڪورٽ ۽ ٻين سرڪاري ادارن جو گهر آهي ۽ انهي سان گڏ ايل سلواڊور جي صدر جي سرڪاري رهائش پڻ هتي آهي. سان سيلويڊور ايل سلواڊور جي هائي لينڊ ۾ واقع آهي، آتش فشانن سان گھريل آهي ۽ اهو زلزلي جو شڪار رهندو آهي.

سان سلواڊور علائقائي ۽ بين الاقوامي راندين جي مقابلن ۽ سياسي ۽ سماجي تقريبن جو ميزبان شهر رهيو آهي. سال 1935ع، 2002ع ۽ 2023ع ۾ وچ آمريڪي ۽ ڪيريبين رانديون ۽ سال 1977ع ۽ 1994ع ۾ وچ آمريڪي رانديون هتي منعقد ٿـيون، انهي سان گڏ سال 1975ع ۽ 2023ع جا  مس يونيورس جا مقابلا هتان منعقد ٿيا. سان سلواڊور سال 2008ع ۾ 18هين آئيبيرو-آمريڪي سربراهي اجلاس، اسپيني ۽ پرتگالي دائري ۾ سڀ کان اهم سماجي سياسي تقريب، جو ميزبان شهر پڻ هو.Ibero-American Summit سينٽرل آمريڪن انٽيگريشن سسٽم جو هيڊ ڪوارٽر سان سلواڊور ۾ آهي.Central American Bank for Economic Integration

ٻاهريان ڳنڍڻا

 Municipality of the city of San Salvador
 The Tramways of San Salvador, 1876–1929

زمرو:سان سيلويڊور
زمرو:ايل سيلويڊور
زمرو:وچ آمريڪا
زمرو:راڄڌانيون
زمرو:وچ آمريڪا ۾ راڄڌانيون
زمرو:اتر آمريڪا ۾ راڄڌانيون
Category:Municipalities of the San Salvador Department
Category:Populated places established in 1525
Category:1525 establishments
Category:Populated places established in the 16th century

حوالا